ประกาศการไฟฟ้าฝ่ายผลิตแห่งประเทศไทย

เรื่อง  กำหนดเขตสำรวจสายส่งไฟฟ้าขนาด ๑๑๕ กิโลโวลต์

จากสถานีไฟฟ้าย่อยแม่แตง ไปยังสถานีไฟฟ้าย่อยแม่ฮ่องสอน

อาศัยอำนาจตามความในมาตรา ๒๘ แห่งพระราชบัญญัติการไฟฟ้าฝ่ายผลิตแห่งประเทศไทย พุทธศักราช ๒๕๑๑ แก้ไขเพิ่มเติมโดยพระราชบัญญัติการไฟฟ้าฝ่ายผลิตแห่งประเทศไทย (ฉบับที่ ๕) พุทธศักราช.๒๕๓๕

จึงประกาศให้ทราบทั่วกันว่า การไฟฟ้าฝ่ายผลิตแห่งประเทศไทย จะดำเนินการสำรวจทั่วไปเพื่อก่อสร้างสายส่งไฟฟ้าขนาด ๑๑๕ กิโลโวลต์ โดยมีเขตเดินสายไฟฟ้าด้านละไม่เกิน ๔๐ เมตร จากสถานีไฟฟ้าย่อยแม่แตง ซึ่งตั้งอยู่ในท้องที่อำเภอแม่แตง จังหวัดเชียงใหม่ ไปยังสถานีไฟฟ้าย่อยแม่ฮ่องสอน ซึ่งตั้งอยู่ในท้องที่อำเภอเมืองแม่ฮ่องสอน จังหวัดแม่ฮ่องสอน โดยมีรายละเอียดในการสำรวจผ่านเขตจังหวัด และอำเภอต่าง ๆ ดังนี้

๑.  จังหวัดเชียงใหม่

- อำเภอแม่แตง

๒.  จังหวัดแม่ฮ่องสอน

- อำเภอปาย

- อำเภอปางมะผ้า

- อำเภอเมืองแม่ฮ่องสอน

ทั้งนี้ ตั้งแต่บัดนี้เป็นต้นไป

ประกาศ ณ วันที่ ๑๖ กุมภาพันธ์ พ.ศ. ๒๕๔๒

สถาพร  ผาติสุวัณณ

รองผู้ว่าการก่อสร้าง

ทำการแทน ผู้ว่าการการไฟฟ้าฝ่ายผลิตแห่งประเทศไทย